Brukardiskusjon:Verdlanco/Geografiske artiklar - Wikipedia

# Brukardiskusjon:Verdlanco/Geografiske artiklar

### Frå Wikipedia – det frie oppslagsverket

< Brukardiskusjon:Verdlanco

## [endre] Om infoboksar i måneskin

Hei VerdLanco! Eg kan skjøna kvifor du stilte tilbake Mal:Infoboks_kommune, for det ser noko rotete ut på ein del av kommunane nå. Det er faktisk ikkje noko gale med malen (som for øvrig er oppfunnen av Brukar:Wintermute på no:). Grunnen til at nokre kommunar ennå ser "feil" ut er veldig enkel, det er fordi ein del kommunar ennå manglar nokre av verdiane i infoboksen (for det meste gjeld dette målform, men i enkelte tilfelle også anna og kommunenummer). I tillegg kallar infoboks_kommune på verdiar frå infoboks_kommune2. På denne måten treng me berre retta på ein mal sjølv om vi bruker to (infoboks_kommune2 er for kommunar som har eit artikkelnamn som ikkje følgjer navngjevnadsmønsteret på commons). Sjå Wikipedia-diskusjon:Wikiprosjekt Norske fylke og kommunar for ein grundig forklaring av kvifor og korleis det verkar. Me er i gong med å leggja inn målform o.l. på kommunane og er nok snart ferdige, så det blir berre eit midlertidig "rot". Heile Nord-Noreg, Trøndelag og Hedmark er ferdige og ser fine ut. Gunnernett, Larsivi og Asgeir er òg aktive i dette. Det eg kan gjera, er å tilbakestilla til slik det var før du "retta" på infoboksen, men ta ut verdien målform fram til denne har blitt lagt til på alle kommunane. Då skulle omtrent alle kommunane sjå greie ut. Viss du elles er interessert å vera med på kommunearbeidet, skriv deg gjerne opp på prosjektsida! Hjarteleg helsing Bjarte Bjarte 15. mar 2005 kl. 2059 (UTC)

  Bjørnstjerne Bjørnsons slagord «fred er ei det bedste, men at man noget vil!» er brukande til mykje. Eg er, som du veit, ikkje einig i framgangsmåten din på no:/nb:. Og du er ikkje einig i min. Dét er ein ærleg sak, og kanskje har du rett, kanskje eg...(?) MEN: Det hadde no vore fint om du prøvde å kommunisere på ein litt meir gemyttleg måte her på nn: enn å leive redigeringssamandrag av typen «Tilbakestilt BjarteSorensen si endring inntil vi får ein mal som verkar --- dette ser jo ikkje ut i måneskin»! Ver heller med og løys problema sjølv om du er misnøgd! Finn du ei betre løysing, så er ikkje noko betre enn det. Dette er eit dugnadsverk og vi treng dugnadsand! -- Olve 15. mar 2005 kl. 2211 (UTC)

    Det var sikkert meint humoristisk. Eg er samd til ein viss grad likevel, det var nok informasjon der til å kunna finna ut kvifor det såg ut som det gjorde. Hadde det synt at du var klar over dette, ville det nok fått ei revertering av deg til å stå i eit anna lys. Som du kan sjå har eg no revertert til den gamle infoboks_kommune enn så lenge, nett slik du gjorde, det var vanskeleg å få til den nye infoboks_kommune-malen til å sjå fin ut utan dei manglande verdiane. Så den får stå fram til me har fylt inn alle dei nye verdiane, så reverterer eg til Wintermute si løysing (som elles er svært elegant). :) Bjarte 16. mar 2005 kl. 0743 (UTC)

      Ja, var det humor, så var det no saftige greier... :) Kor som er, så har vi no store utfordringar framom oss (og store utfordringar attom oss òg), så her er det nok av oppgåver å taka fatt for alle saman... :) Heia dugnaden! -- Olve 16. mar 2005 kl. 0823 (UTC)

    Ja, hadde eg hatt tid då, so skulle eg ha fiksa kommuneartiklane sjølv. Slik det var, såg eg berre at alle kommunar som brukte malen, såg ganske "på trynet" ut, og det såg ikkje ut som det var fordi nokon haldt på å jobba med dei, for det var fleire dagar sidan siste redigering. Dette syntest eg eg måtte fiksa kjapt for ikkje å gje eit dårleg inntrykk av Wikipedia. So eg skrudde ganske enkelt malen tilbake til siste versjon som verka utan at kommuneartiklane sjølve trong å endrast.
    Det var ikkje meininga at kommentaren skulle høyrast so krass ut, men som sagt hadde eg dårleg tid då eg oppdaga problemet. Eg ber om orsaking for språkbruken og håpar Bjarte ikkje kjenner seg støytt! Eg sluttar meg òg til heiinga på dugnaden!
    --Verdlanco (diskusjon) 17. mar 2005 kl. 1602 (UTC)

Henta frå «http://nn.wikipedia.org../../../v/e/r/Brukardiskusjon%7EVerdlanco_Geografiske_artiklar_4472.html»

##### Views

- Brukarside
- Diskusjon
- Noverande versjon

##### Søk